มีก้อนแข็งที่หลังใบหูครับ ก้อนประมาณ 1.5 ซม. เป็นมาประมาณ 6 ปีแล้วครับ ไม่ใหญ่ขึ้นและไม่เล็กลง ไม่มีอาการเจ็บ เมื่อ 6 ปีที่แล้วเคยไปหา คลำ ๆ ดูแล้วบอกว่าเป็นปุ่มกระดูก แต่มันมีแค่ข้างขวาของเดียวครับ อยากทราบว่ามันจะเป็นอะไรได้อีกไหมครับ อายุ 24 น้ำหนัก 77 ส่วนสูง 178 ไม่เคยกินเหล้า สูบบุหรี่ครับ ปล. ผมเป็นคนที่มีต่อมน้ำเหลืองโตเยอะมากครับทั้งที่คอ 5 ก้อน แก้ม 1 ก้อน เคยไปหาหูคอจมูก ส่องกล้องคอ เจาะน้ำเหลืองไปตรวจก็ไม่เจออะไรครับ กินยาทั้ง Amoxy+Clavu ก็ไม่เคยหายครับ ลิงก์รูป 
สวัสดีค่ะอาการมีก้อนที่หลังใบหูประมาณ 1.5 ซม. เป็นมาประมาณ 6 ปีนั้น อาจจะเกิดจาก ปุ่มกระดูกซึ่งเป็นไปได้มากถ้าเป็นมานานแล้ว ไม่มีอาการอะไร แต่จากรูปดูค่อนข้างแดง เหมือนมีการอักเสบ จึงอาจไม่ใช่แค่ปุ่มกระดูกธรรมดาก็ได้สาเหตุอื่นๆเช่น ต่อมน้ำเหลืองโตหลังการอักเสบหรือติดเชื้อบริเวณหู คอ จมูก แต่เป็นไปได้น้อยถ้าเป็นมา 6 ปีต่อเนื่อง เนื้องอกไขมัน ต่อมน้ำลายโต ถุงน้ำในต่อมไขมันอุดตัน หรือเป็นการติดเชื้อทางผิวหนังเช่นรูขุมขนอักเสบ/ฝี มะเร็งต่อมน้ำเหลืองก็อาจจะเป็นไปได้อยู่เช่นกัน แต่ก็ไม่น่าเป็นมาเรื้อรัง และถ้าเป็นกลุ่มมะเร็งต่อมน้ำเหลืองมักคลำได้หลายๆก้อนมากขึ้นชัดเจน มีอาการอื่นๆเช่นไข้เรื้อรัง น้ำหนักลดร่วมด้วยได้ในเบื้องต้น ไม่ไปคลำหรือบีบบริเวณที่เป็นบ่อยๆ รักษาความสะอาดตรงผิวหนังให้ดี เพราะดูจากรูปเหมือนมีการอักเสบของผิวหนังร่วมด้วย หากก้อนโตเร็ว กดเจ็บ ไม่ยุบไปเอง มีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ ควรกลับไปพบแพทย์เพื่อตรวจซ้ำ และถ้าเคยส่องกล้องหรือเจาะน้ำเหลืองไปตรวจแล้วไม่พบความผิดปกติ ก็น่าจะสบายใจได้ระดับหนึ่ง ว่าไม่ใช่โรคร้ายแรงค่ะ